અા ઘટના અાગ્રાથી ૨૦ કિ.મી. દૂર શમશાબાદ વિસ્તારની છે. પયગંબર અંગે અાકાશ ગુપ્તા નામના એક શખસે વોટ્સએપ પર અભદ્ર ટિપ્પણી કરતાં તેના સમાચાર સમગ્ર વિસ્તારમાં વાયુવેગે પ્રસરી ગયા હતા. એક ખાસ સમુદાયના લોકોએ એકત્ર થઈને અાકાશને ઝડપી લીધો હતો. ડઝન જેટલા લોકો તેને મારઝૂડ કરવા લાગ્યા હતા અને તેને ફાંસી અાપી દેવાની માગણી કરી રહ્યા હતા. એવામાં કેટલાક લોકોએ અાકાશના ગળામાં એક ટુવાલથી ફંદો નાખી દીધો હતો અને લોકો તેને એક ઝાડ પર લટકાવવા જઈ રહ્યા હતા ત્યારે તેના પરિવારના લોકો અાવી પહોંચ્યા હતા અને બંને સમુદાયના લોકો વચ્ચે મારપીટ થયા બાદ અાકાશને છોડાવ્યો હતો.